ନୂଆଦିଲ୍ଲୀଃ କେନ୍ଦ୍ର ଗୃହ ମନ୍ତ୍ରାଳୟ ତରଫରୁ ଆଜି ଅନ୍ ଲକ୍ ୪.୦ ସମ୍ବନ୍ଧିତ ଗାଇଡ୍ ଲାଇନ୍ ଜାରି କରାଯାଇଛି । ସେପ୍ଟେମ୍ବର ଏକ ତାରିଖରୁ ଏହା ଲାଗୁ ହେବ । ବିଭିନ୍ନ ରାଜ୍ୟ, କେନ୍ଦ୍ର ଶାସିତ ଅଞ୍ଚଳ ଓ କେନ୍ଦ୍ର ସରକାରଙ୍କ ବିଭିନ୍ ବିଭାଗ ସହ ଆଲୋଚନା ପରେ ଏହି ଗାଇଡ୍ ଲାଇନ୍ ଜାରି କରାଯାଇଛି ।
ସାମାଜିକ, ଶ୘କ୍ଷିକ, କ୍ରୀଡ଼ା ମନୋରଞ୍ଜନ, ସାଂସ୍କୃତିକ, ଧର୍ମୀୟ ଓ ରାଜେନୖତିକ କାର୍ଯ୍ୟକ୍ରମରେ କେବଳ ୧୦୦ ଜଣ ବ୍ୟକ୍ତି ହିଁ ସାମିଲ ହୋଇପାରିବେ । ସେପ୍ଟେମ୍ବର ୨୧ ତାରିଖରୁ ଏହା ଲାଗୁ ହେବ । ତେବେ ଏଭଳି ଜନସମାବେଶରେ ମାସ୍କ ପିନ୍ଧିବା, ସାମାଜିକ ଦୂରତା ଓ ଥର୍ମାଲ୍ ସ୍କାନିଂ ଆଦି ବ୍ୟବସ୍ଥା ରହିବ ।
ନବମରୁ ଦ୍ୱାଦଶ ଶ୍ରେଣୀ ପର୍ଯ୍ୟନ୍ତ ଛାତ୍ରଛାତ୍ରୀ ଶିକ୍ଷକଙ୍କ ସହ ପରାମର୍ଶ ପାଇଁ ସ୍କୁଲକୁ ଯାଇପାରିବେ । ତେବେ ଏଥିପାଇଁ ସେମାନଙ୍କୁ ନିଜ ଅଭିଭାବକଙ୍କ ଲିଖିତ ଅନୁମତି ନେବାକୁ ପଡ଼ିବ । ତେବେ ସ୍କୁଲ ଓ କଲେଜ କଣ୍ଟେନ୍ମେଣ୍ଟ ଜୋନ୍ ବାହାରେ ଥିବା ଆବଶ୍ୟକ ।
ଜିଲ୍ଲା ଅଧିକାରୀ କଣ୍ଟେନ୍ମେଣ୍ଟ ଜୋନ୍ ନିର୍ଦ୍ଧାରିତ କରିବେ । ଜିଲ୍ଲାପାଳ ଏବଂ ରାଜ୍ୟ ସରକାରଙ୍କ ଦ୍ୱାରା କଣ୍ଟେନ୍ମେଣ୍ଟ ଜୋନ ବାବଦରେ ନିଜ ଓ୍ୱେବ୍ସାଇଟ୍ରେ ତଥ୍ୟ ଦେବେ ।
